section_heading: Članstvo u Legiji
paragraph_text: U prošlosti, Legija je imala reputaciju da privlači samo kriminalce i plaćenike, međutim, danas se provjerava prošlost svakog kandidata. Općenito gledajući, osuđeni kriminalci se ne mogu pridružiti. Također, prije se pristupalo pod pseudonimom, odnosno izmišljenim imenom. Danas to nije tako, međutim, osobe koje žele započeti "život iznova" to mogu napraviti. Francuski državljani se prijavljuju pod stranim državljanstvom, uglavnom belgijskim ili švicarskim. Nakon tri godine službe, legionar se može prijaviti za francusko državljanstvo. Mora služiti pod pravim imenom, ne smije više imati problema sa zakonom i mora "odano služiti". Ipak, legionar koji je ranjen u borbi se može prijaviti za državljanstvo - “Français par le sang versé”, odnosno, "Francuz zbog prolivene krvi".